Traficom muistuttaa: maksullinen helikopterilennätys vaatii asianmukaiset luvat

Kesän tapahtumissa tarjottavat helikopterilennätykset houkuttelevat yhä useampaa matkustajaa kyytiin. Liikenne- ja viestintävirasto Traficom muistuttaa, että maksullinen helikopterilennätys on kaupallista lentotoimintaa, jota saa harjoittaa vain siihen vaadittavilla luvilla ja kelpoisuuksilla. Henkilökohtainen lentolupakirja ei riitä kaupalliseen lennätykseen.